41. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ.Φ.141.2/69/9155 της 27 Μαρτ./2  Απρ.1975 (ΦΕΚ Β΄ 365) Περί τμηματικών εξετάσεων φοιτητών της Ανωτάτης Βιομηχανικής Σχολής Πειραιώς. Έχοντες υπ’ όψει : α) τας διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962 και β) την πρότασιν της Συγκλήτου της Ανωτάτης Βιομηχανικής Σχολής Πειραιώς, ληφθείσης κατά την 20.1.75 συνεδρίαν αυτής, αποφασίζομεν : Φοιτηταί εγγραφέντες το πρώτον κατά το ακαδημαϊκόν έτος 1973-74, μετεγγραφέντες εξ ετέρων Σχολών το πρώτον κατά το ακαδημαϊκόν έτος 197374 και οι ανανεώσαντες την εγγραφήν των κατά το ανωτέρω ακαδημαϊκόν έτος οίτινες εδήλωσαν συμμετοχήν ή συμμετέσχον των τμηματικών εξετάσεων του πανεπιστημιακού έτους 1973-74 δύνανται ανανεούντες την εγγραφήν των δια το επόμενον έτος σπουδών κατά το ακαδημαϊκόν έτος 1974-75 να εξετασθούν ομού μετά των μαθημάτων του έτους τούτου, τα μαθήματα εις τα οποία δεν εξητάσθησαν ή εξητάσθησαν ανεπιτυχώς από της προσεχούς περιόδου τμηματικών εξετάσεων του ακαδημαϊκού έτους 1974-75. 